“Вы – святло свету”(Мц 5, 14). Паслядоўнікі Езуса станавіліся носьбітамі Святла і, захоўваючы ў сваім сэрцы Яго любоў, рабіліся святлом свету. Без Бога чалавек падобны да незапаленай свечкі, якая не мае ў сабе сілы і святла для барацьбы з цемрай граху. Але ж, як толькі ты пойдзеш па Яго Святых слядах, дазволіш дзейнічаць Богу ва ўсім тваім жыцці, вырашыш аддаць сябе цалкам Яму, ты пранікнешся святлом праведнасці, станеш нібы маяк, які будзе свяціць усім, хто заблукаў, згубіўся ў цемры.